arnastofnun/IGC-2024 huggingface dataset:
S-422/2006

Mál þetta, sem dómtekið var þann 12. desember sl., er höfðað hér fyrir Héraðsdómi Norðurlands eystra með ákæru lögreglustjórans á Akureyri, útgefinni 10. nóvember sl., á hendur X,

„fyrir fíkniefnalagabrot, með því að hafa sunnudaginn 6. ágúst 2006, verið með í vörslum sínum 1,30 grömm af amfetamíni, að [...] Akureyri, þegar lögreglan gerði þar húsleit.

Telst þetta varða við 2. gr., sbr. 5. gr. og 6. gr. laga um ávana- og fíkniefni nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um sölu og meðferð ávana og fíkniefna nr. 233, 2001.

Þess er krafist að ákærði verði dæmdur til refsingar og til að sæta upptöku á 1,30 grömmum af amfetamíni, sem lögreglan lagði hald á og tilgreint er í efnaskrám nr. 10.036 & 10.037, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Fyrirkall í máli þessu var gefið út þann 28. nóvember sl. og birt ákærða 6. desember sl. Við þingfestingu málsins þann 12. desember sl. sótti ákærði ekki þing og var málið þá dómtekið að kröfu sækjanda með vísan til 1. mgr. 126. gr. laga nr. 19/1991 um meðferð opinberra mála. Þykir mega jafna útivist ákærða til játningar hans, sbr. téða lagagrein, enda fer sú niðurstaða eigi í bága við gögn málsins. Telst sök ákærða því nægjanlega sönnuð og varðar við tilgreind lagaákvæði í ákæruskjali.

Samkvæmt vottorði sakaskrár ríkisins hefur ákærði 13 sinnum hlotið refsingar síðan árið 2000, fyrir brot á hegningarlögum, umferðarlögum og lögum um ávana- og fíkniefni. Þann 30. desember 2002 var hann dæmdur í 15 mánaða fangelsi, þar af 12 mánuði skilorðsbundna, fyrir þjófnað og voru þá fyrri skilorðsdómar teknir upp og dæmdir með. Þann 11. júní 2004 var hann dæmdur til greiðslu kr. 116.500 fyrir umferðarlaga- og fíkniefnalagabrot og þann 15. júní 2004 var hann dæmdur til greiðslu sektar fyrir hraðakstur. Þykir refsing ákærða nú hæfilega ákveðin kr. 45.000- í sekt til ríkissjóðs og komi 3 daga fangelsi í stað sektarinnar verði hún eigi greidd innan 4 vikna.

Dæma ber ákærða til að sæta upptöku eins og krafist er og nánar greinir í dómsorði.

Enginn sakarkostnaður hlaust af rekstri málsins.

Dóminn kveður upp F-kk-nf Ó-kk-nf dómstjóri.

D Ó M S O R Ð :

Ákærði X greiði kr. 45.000- í sekt til ríkissjóðs og komi 3 daga fangelsi í stað sektarinnar verði hún eigi greidd innan 4 vikna.

Ákærði sæti upptöku á 1,30 grömmum af amfetamíni samkv. efnaskrám nr. 10.036 og 10.037.
S-1245/2006

Mál þetta, sem dómtekið var í dag, var höfðað með ákæru sýslumannsins í Kópavogi, dagsettri 28. ágúst 2006, gegn S-kvk-þgf V-kvk-þgf, kt. 000000-0000, Eyjabakka 5, Reykjavík, "fyrir ólögmæta meðferð fundins fjár, með því að hafa fimmtudaginn 29. júní 2006, í versluninni Bónus við Smiðjuveg 2 í Kópavogi, tekið og slegið eign sinni á seðlaveski, sem skilið hafði verið eftir á hillu við afgreiðslukassa verslunarinnar. Innihélt seðlaveskið kr. 141.500 í reiðufé, inneignarnótu að fjárhæð kr. 9.900 í verslun Byko, greiðslukort og skilríki.

Háttsemi ákærðu telst varða við 246. gr. almennra hegningarlaga nr. 19/1940.

Þess er krafist að ákærða verði dæmd til refsingar."

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærða hefur skýlaust játað brot sín. Sannað er með játningu ákærðu og öðrum gögnum málsins að ákærða er sek um þá háttsemi sem henni er gefin að sök og rétt er heimfærð til refsiákvæða í ákæru.

Ákærða er fædd 1982 og hefur ekki áður gerst brotleg við almenn hegningarlög. Refsing ákærðu þykir með hliðssjón af þessu hæfilega ákveðin fangelsi í 1 mánuð, en rétt þykir að fresta fullnustu refsingarinnar og niður skal hún falla að liðnum 2 árum haldi ákærða almennt skilorð samkvæmt 57.gr. almennra hegningarlaga nr.19/1940, sbr. lög nr. 22/1955.

Engan sakarkostnað leiddi af málinu.

Af hálfu ákæruvaldsins flutti málið G-kk-nf S-x-x fulltrúi sýslumannsins í Kópavogi.

G-kk-nf L. J-kk-nf, héraðsdómari, kveður upp dóm þennan.

D ó m s o r ð:

Ákærða, S-kvk-nf V-kvk-nf sæti fangelsi í 1 mánuð, en fresta skal fullustu refsingarinnar og niður skal falla að liðnum 2 árum haldi ákærða almennt skilorð samkvæmt 57. gr. almennra hegningarlaga nr. 19/1940, sbr. lög nr. 22/1955.

Engan sakarkostnað leiddi af málinu.

G-kk-nf L. J-kk-nf
S-1418/2006

Mál þetta sem dómtekið var í dag og dæmt er með ákæru dagsettri 13. október 2006 og útgefinni af ríkissaksóknara á hendur P-kk-þgf Ó-kk-þgf P-kk-þgf, kennitala 000000-0000, Bakkavegi 17, Keflavík fyrir brot gegn valdstjórninni, með því að hafa aðfaranótt sunnudagsins 23. apríl 2006, fyrir utan skemmtistaðinn Yello, Hafnargötu 28, Keflavík, þar sem ákærði lá á jörðinni er lögregla var að reyna að yfirbuga hann, krækt fótleggjum sínum utan um hægri ökkla lögreglumannsins G-kk-ef Á-kk-ef E-kk-ef, sem var að sinna skyldustörfum sínum, og hert að og hótað því að fótbrjóta G-kk-þf Á-kk-þf ef lögregla sleppti ekki tökum sínum á honum.

Telst þetta varða við 1. mgr. 106. gr. almennra hegningarlaga nr. 19/1940.

Þess er krafist að ákærði verði dæmdur til refsingar.

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærða, sem samrýmist öðrum gögnum málsins, telst sannað að ákærði hafi gerst sekur um þá háttsemi sem honum er gefin að sök í ákæru og þar er réttilega færð til refsiákvæða.

Ákærður hefur ekki áður gerst brotlegur við refsilög.

Refsing ákærða þykir með hliðsjón af því að hann játaði brot sitt greiðlega og iðrast mjög gerða sinna, hæfilega ákveðin fangelsi í 1 mánuð og þykir mega fresta fullnustu refsingarinnar og falli hún niður að liðnum 3 árum haldi ákærður almennt skilorð 57. gr. almennra hegningarlaga nr. 19/1940, sbr. lög nr. 22/1955.

DÓMSORÐ

Ákærði, P-kk-nf Ó-kk-nf P-kk-nf, sæti fangelsi í 1 mánuð, en fresta skal fullnustu refsingarinnar og niður skal hún falla að liðnum 3 árum haldi ákærði almennt skilorð samkvæmt 57. gr. almennra hegningarlaga nr. 19/1940, sbr. lög nr. 22/1955.

G-kk-nf L. J-kk-nf
S-1471/2006

Mál þetta sem dómtekið var í dag og dæmt er með ákæru útgefinni af sýslumanninum í Keflavík á hendur H-kk-þgf G-kk-þgf, kt. 000000-0000, Nýlendu 1, Sandgerði, fyrir ölvunarakstur, með því að hafa, fimmtudaginn 7. september 2006, ekið bifreiðinni LO-570, undir áhrifum áfengis frá Nýlendu í Sandgerði og sem leið um Sandgerðisveg til Keflavíkur, þar sem lögreglan stöðvaði akstur hans á Hringbraut. Niðurstaða alkóhólákvörðunar blóðsýnis var 2,39 0/00 (ML nr. 34-2006-9483).

Telst þetta varða við 1.mgr. sbr. 3.mgr. 45.gr. umferðarlaga nr. 50/1987.

Þess er krafist að ákærði verði dæmdur til refsingar sbr. 100.gr. umferðarlaga og sviptingar ökuréttar sbr. 101. og 102.gr. umferðarlaga.

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honm er gefin að sök í ákæru og þar er réttilega færð til refsiákvæða.

Ákærður hefur tvívegis verið gert að greiða sekt og verið sviptur ökurétti fyrir brot gegn 1. sbr. 3. mgr. 45. gr. umferðarlaga. Í fyrra skiptið var hann með lögreglustjórasátt frá 15.5.1998 sviptur ökurétti í 12 mánuði, en síðara skiptið með dómi Héraðsdóms Reykjavíkur frá 21.8.2002, sviptur ökurétti í 3 ár frá 4.9.2004 og hefur sú svipting ítrekunaráhrif í þessu máli. Þá var gerð viðurlagaákvörðun við ákærða í Héraðsdómi Reykjaness 15.9.2004 og honum gert að greiða 400.000 krónur í sekt fyrir brot á lögum um nytjastofna sjávar o.fl.

Refsing ákærða þykir nú samkvæmt 100. gr. umferðarlaga hæfilega ákveðin fangelsi í 1 mánuð.

Samkvæmt 101. og 102. gr. umferðarlaga ber að svipta ákærða ökurétti ævilangt frá deginum í dag að telja.

Dæma ber ákærða til að greiða kostnað sakarinnar sem nemur 24,392 krónum.

DÓMSORÐ

Ákærði, H-kk-nf G-kk-nf, sæti fangelsi í 1 mánuð.

Ákærði er sviptur ökurétti ævilangt frá deginum í dag að telja.

Ákærði greiði 24.392 krónur í sakarkostnað.

G-kk-nf L. J-kk-nf
S-1498/2006

Mál þetta sem tekið var til dóms í dag og dæmt er höfðað með ákæru sýslumannsins í Kópavogi, útgefinni 27. október sl. á hendur ákærða, Ó-kk-þgf S-kk-þgf Þ-kk-þgf, kt. 000000-0000, Hvassahrauni 2, Vogum, fyrir þjófnað, með því að hafa að kvöldi þriðjudagsins 22. ágúst eða aðfararnótt 23. ágúst 2006, brotist inn í verslunina Fiskó að Hlíðarsmára 12 í Kópavogi, og stolið þaðan arapáfagauk að verðmæti kr. 450.000 og fiskabúri að verðmæti kr. 16.900.

Telst þetta varða við 244. gr. almennra hegningarlaga nr. 19, 1940.

Þess er krafist að ákærði verði dæmdur til refsingar.

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar er réttilega færð til refsiákvæða.

Ákærði á að baki langan sakarferil og hefur m.a á síðustu fimm árum áður en hann framdi brot það sem hann er nú sakfelldur fyrir tvívegis hlotið dóm fyrir þjófnað í annað skiptið fangelsi í einn mánuð og í síðara skiptið þann 7. apríl 2004 fangelsi í 3 mánuði. Samkvæmt sakavottorði hlaut hann þann 9. desember 2005 30.000 króna sekt fyrir brot gegn 244. og 217 gr. alm. hgl. en við skoðun á þeim dómi er ljóst að fallið hafði verið frá kröfu um refsingu fyrir þjófnaðarbrotið. Þá hlaut ákærði dóm fyrir brot gegn 233. gr. alm. hegningarlaga. Þá hefur ákærði auk þess á þrívegis verið dæmdur fyrir brot gegn umferðarlögum á tímabilinu frá 22. ágúst 2001.

Þykir refsing hans hæfilega ákveðin 30 daga fangelsi. Ákærði lýsti högum sínum fyrir dómi með þeim hætti að hann hafi nýlokið mánaðar meðferð hjá SÁÁ. Kvaðst hann hafa stolið páfagauknum sem málið fjallar um í óminni vegna drykkju og skilað honum tveimur stundum síðar er hann áttaði sig á því hvað hann hafði gert. Í kjölfarið hafi hann farið í áfengismeðferð. Af hálfu ákæruvalds hafa ekki verið bornar brigður á þessa lýsingu. Þykir dómara í ljósi þessa rétt að bregða ekki fæti fyrir ákærða á þeirri vegferð sem hann hefur valið. Þykir rétt að skilorðsbinda refsingu hans og ákveða að hún skuli niður falla að liðnum 3 árum haldi hann almennt skilorð 57. gr. alm. hgl.

Engan sakarkostnað leiddi af máli þessu.

H-kk-nf G-kk-nf S-kk-nf sótti málið af hálfu ákæuvalds.

S-kk-nf S-kk-nf héraðsdómari kveður upp dóm þennan.

DÓMSORÐ

Ákærði, Ó-kk-nf S-kk-nf Þ-kk-nf, sæti fangelsi í 1 mánuð en fresta skal fullnustu refsingar og niður skal hún falla að liðnum 3 árum haldi ákærði almennt skilorð 57. gr. almennra hegningarlaga nr. 19/1940, sbr. lög nr. 22/1955.

S-kk-nf S-kk-nf
S-1516/2006

Mál þetta, sem dómtekið var 23. þ.m., er höfðað með ákæru sýslumannsins í Kópavogi, útgefinni 27. október 2006, á hendur J-kk-þgf K-kk-þgf Á-kk-þgf, kt. 000000-0000, Melaheiði 3 í Kópavogi, fyrir brot gegn 1. mgr. 48. gr. umferðarlaga nr. 50/1987 „með því að hafa miðvikudaginn 4. október 2006 ekið bifreiðinni AK-264, sviptur ökurétti, austur Álfhólsveg í Kópavogi, uns lögregla stöðvaði akstur hans við Engihjalla“.

Í ákæru er þess krafist að ákærði verði dæmdur til refsingar.

I.

Ákærði hefur fyrir dómi skýlaust viðurkennt að hafa gerst sekur um þá háttsemi, sem honum er gefin að sök í ákæru. Telst sannað með þeirri játningu, sem er í samræmi við framlögð sakargögn, að ákærði hafi miðvikudaginn 4. október 2006 ekið bifreiðinni AK-264 sviptur ökurétti þá leið sem í ákæru greinir. Er brot ákærða réttilega heimfært til refsiákvæða í ákæru.

II.

Ákærði hefur unnið sér til refsingar samkvæmt 1. mgr. 100. gr. umferðarlaga nr. 50/1987.

Ákærði var með dómi 22. mars 2005 dæmdur til að greiða sekt fyrir að aka bifreið sviptur ökurétti. Hann gerðist sekur um fimm slík brot á tímabilinu 30. september til 22. desember 2005 og var gert að greiða sektir fyrir þau, annars vegar með dómi 4. janúar 2006 og hins vegar með dómi 8. mars 2006. Þá ók hann bifreið sviptur ökurétti 9. febrúar og 19. mars 2006 og var fyrir þau brot dæmdur í samtals 45 daga fangelsi með dómum 31. maí og 21. september 2006. Ákærði hefur auk þessa sætt sektarrefsingu fyrir önnur umferðarlagabrot. Þá var honum gerð sektarrefsing með dómi 6. f.m. fyrir brot gegn lögum um ávana- og fíkniefni. Að virtum þessum sakaferli ákærða, sbr. 5. töluliður 1. mgr. 70. gr. almennra hegningarlaga nr. 19/1940, og að teknu tilliti til 78. gr. sömu laga þykir refsing hans nú hæfilega ákveðin fangelsi í 60 daga.

Engan sakarkostnað leiddi af meðferð málsins.

Þ-kk-nf I-kk-nf N-kk-nf héraðsdómari dæmir mál þetta.

D ó m s o r ð :

Ákærði, J-kk-nf K-kk-nf Á-kk-nf, sæti fangelsi í 60 daga.

Þ-kk-nf I-kk-nf N-kk-nf

Rétt endurrit staðfestir.

Héraðsdómur Reykjaness 29.11.2006
S-1536/2006

Mál þetta sem dómtekið var og dæmt 15. desember s.l. er höfðað með ákæru útgefinni af sýslumanninum í Keflavík, dagsettri 2. nóvember 2006 á hendur J-kk-þgf Þ-kk-þgf E-kk-þgf, kt. 000000-0000, Hólabraut 4b, Keflavík, fyrir að hafa, föstudaginn 6. október 2006, ekið bifreiðinni SH-651, sviptur ökurétti og með allt að 121 km hraða á klst., þegar tillit hefur verið tekið til vikmarka, sem í þessu tilfelli eru 4 km á klst., vestur Reykjanessbraut austan Grindavíkurvegar, en þar er hámarkshraði 90 km á klst. (mál nr. 34-2006-10536).

Telst þetta varða við 2.mgr. 37.gr. og 1.mgr. 48.gr. umferðarlaga nr. 50/1987.

Þess er krafist að ákærði verði dæmdur til refsingar sbr. 100.gr. umferðarlaga, sbr. lög nr. 57/1997.

Ennfremur með ákæru útgefinni af sýslumanninum í Hafnarfirði, útgefinni 10. nóvember 2006 fyrir umferðarlagabrot, með því að hafa aðfararnótt föstudagsins 17. nóvember 2006, um kl. 00:19 ekið bifreiðinni SH-651 vestur Reykjanesbraut á móts við Ásvelli í Hafnarfirði, sviptur ökuréttindum og á 99 kílómetra hraða á klukkustund, að teknu tilliti til vikmarka, en leyfirlegur hámarkshraði þar er 80 kílómetrar á klukkustund.

Telst háttsemi ákærða varða við 1. mgr. 37. gr. og 1.mgr. 48. gr. sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar.

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákærum og þar er réttilega færð til refsiákvæða.

Ákærður hefur frá árinu 2005 6 sinnum verið gert að greiða sektir fyrir brot á umferðarlögum og 4 sinnum sviptur ökurétti, síðast með dómi Héraðsdóms Reykjaness frá 22. september 2004, er honum var gert að greiða 800.000 krónur í sekt og var sviptur ökurétti í 4 ár frá 25. febrúar 2005 fyrir brot á 1. sbr. 3. mgr. 45. gr. og 1. mgr. 48. gr. og fleiri greina umferðarlaga. Eftir það hefur ákærður verið dæmdur 4 sinnum til fangelsisrefsingar, þ.e. 26.11.2004 í 1 mánuð fyrir brot gegn 1. mgr. 45. gr. umferðarlaga, 12. október 2005 í 2 mánuði fyrir brot gegn 2. mgr. 37. gr. og 1. mgr. 48. gr. umferðarlaga, 12. apríl 2006 í 45 daga skilorðsbundið fangelsi í 3 ár fyrir brot gegn lögum nr. 65/1974 og 24. apríl 2006 3 mánaða fangelsi skilorðsbundið í 2 ár fyrir brot gegn 244. gr. almennra hegningarlaga.

Ákærður hefur með þeim brotum sem hann er nú sakfelldur fyrir rofið skilorð dómanna frá 12. apríl og 24. apríl 2004 og verður við refsiákvörðun í málinu höfð hliðsjón af 60. gr. almennra hegningarlaga og þykir rétt að láta framangreinda skilorðsdóma halda, en dæma ákærða nú samkvæmt 100. gr. umferðarlaga og með hliðsjón af 77. gr. almennra hegningarlaga til að sæta fangelsi í 4 mánuði.

Engan kostnað leiddi af sökinni.

DÓMSORÐ

Ákærði, J-kk-nf Þ-kk-nf E-kk-nf, sæti fangelsi í 4 mánuði.

G-kk-nf L. J-kk-nf
S-1650/2006

Mál þetta sem dómtekið var 15. desember s.l. er höfðað með ákæru ríkissaksóknara, dagsettri 21. nóvember 2006 á hendur P-kk-þgf Þ-kk-þgf, kennitala 000000-0000, Álfaskeiði 84, Hafnarfirði, fyrir kynferðisbrot, með því að hafa á árinu 2006 haft í vörslu sinni, á hörðum diski í Medion turntölvu, tvær hreyfimyndir sem sýna börn á kynferðislegan og klámfenginn hátt, en tölvuna haldlagði lögregla á viðgerðarverkstæði í Reykjavík 6. júní 2006.

Telst þetta varða við 4. mgr. 210. gr. almennra hegningarlaga nr. 19/1940, sbr. 7. gr. laga nr. 39/2000 og 2. gr. laga nr. 14/2002.

Þess er krafist að ákærði verði dæmdur til refsingar og til að sæta upptöku samkvæmt 1. tölulið 1. mgr. 69. gr. almennra hegningarlaga á framangreindri Medion turntölvu.

Mál þetta er dæmt samkvæmt heimildarákvæði 125. gr. laga nr. 19/1991 um meðferð opinberra mála, en með skýlausri játningu ákærða, sem samrýmist öðrum gögnum málsins, telst sannað að hann hafi gerst sekur um þá háttsemi sem honum er gefin að sök í ákæru og þar er réttilega færð til refsiákvæða.

Við ákærða var gerð viðurlagaákvörðun 14. mars 2001, þar sem honum var gert að greiða 200.000 krónur í sekt fyrir brot gegn 4. mgr. 210. gr. laga nr. 19/1940, en ákærður á ekki sögu um önnur hegningarlagabrot.

Myndirnar sem voru á harða disknum í tölvu ákærða, sýna kynferðislegar athafnir gagnvart börnum, auk þess sem hreyfinyndirnar, sem og teiknimyndirnar eru af nöktum börnum í ýmsum stellingum og verður þetta að teljast gróft klám.

Með hliðsjón af þessu og því að hann hefur áður verið uppvís að því, að hafa verið með mikið magn klámefnis í tölvu sinni með ljósmyndum og hreyfimyndum sem sýndu börn á kynferðislegan eða klámfenginn hátt, þykir refsing ákærða nú hæfilega metin fangelsi í 1 mánuð, en þegar virt er, að ákærður játaði brot sitt greiðlega, hann gerir sér grein fyrir vanda sínum og vill leita úrræða til að vinna bug á hinum óeðlilegu kenndum sínum, þykir rétt að fresta skal fullnustu refsingarinnar og falli hún niður að liðnum 3 árum, haldi hann almennt skilorð samkvæmt 57. gr. almennra hegningarlaga nr. 19/1940, sbr. lög nr. 22/1955.

Samkvæmt 1. mgr. 69. gr. almennra hegningarlaga ber ákærða að sæta upptöku á Medion turntölvu, sem haldlögð var í málinu.

Engan kostnað leiddi af sökinni.

Af hálfu ákæruvaldsins fór S-kk-nf J. F-kvk-nf saksóknari með málið.

DÓMSORD

Ákærður, P-kk-nf Þ-kk-nf, sæti fangelsi í 1 mánuð, en fresta skal fullnustu refsingarinnar og falli hún niður að liðnum 3 árum, haldi ákærði almennt skilorð samkvæmt 57. gr. almennra hegningarlaga nr. 19/1940, sbr. lög nr. 22/1955.

Ákærður sæti upptöku á Medion turntölvu, sem haldlögð var í málinu.

G-kk-nf L. J-kk-nf
S-234/2006

Mál þetta, sem dómtekið var í dag, er höfðað með ákæru lögreglustjórans í Kópavogi, útgefinni 3. febrúar 2006, á hendur ákærða R-x-x J-x-x A-x-x , kt. 121073-2429, Mosgerði 9, Reykjavík, en með dvalarstað að Strandgötu 14, Sandgerði, fyrir umferðarlagabrot með því að hafa laugardaginn 15. október 2005, ekið bifreiðinni JI-801, sviptur ökurétti, um Marbakkabraut í Kópavogi, uns akstur hans var stöðvaður við hús nr. 8.

Brot ákærða er talið varða við 1. mgr. 48. gr. umferðarlaga nr. 50/1987.

Þess er krafist að ákærði verði dæmdur til refsingar.

Mál þetta er dæmt samkvæmt heimildarákvæði 125. gr. laga nr. 19/1991, um meðferð opinberra mála, en í ljósi skýlausrar játningar ákærða fyrir dómi, sem samrýmist framkomnum sakargögnum, þykir sannað að hann hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæðis.

Ákærði hefur sex sinnum hlotið refsingar frá árinu 2000 í öllum tilvikum vegna umferðarlagabrota. Ákærði gekkst fyrst undir sátt 9. nóvember 2000 vegna ölvunarakstur. Ákærði hlaut dóm 16. maí 2001 fyrir ölvunarakstur og einnig fyrir akstur sviptur réttindum. Var ákærði sviptur ökuréttindum í 3 ár frá 12. nóvember 2001 að telja. Þá gekkst ákærði undir greiðslu sektar 7. september sama ár vegna aksturs sviptur ökuréttindum. Næst gekkst ákærði undir viðurlagaákvörðun 12. nóvember 2001 fyrir ölvunarakstur og akstur sviptur ökuréttindum. Í því máli var refsing ákveðin bæði sem hegningarauki við dóminn frá 16. maí 2001 og hins vegar sem ítrekað brot öðru sinni. En í því máli voru sameinaðar tvær ákærur. Var ákærði sviptur ökurétti í eitt ár frá 12. nóvember 2004 að telja. Þá hlaut ákærði dóm 2. febrúar 2002 fyrir ölvunarakstur og akstur sviptur ökurétti. Ákærða var gert að sæta fangelsi í 45 daga og sviptingu ökuréttar ævilangt frá 12. nóvember 2004 að telja. Loks hlaut ákærði dóm þann 8. nóvember 2005, þriggja mánaða fangelsi fyrir ítrekaðan ölvunarakstur og ítrekaðan sviptingarakstur. Síðastgreindur dómur féll eftir að ákærði framdi brot það sem hann hefur nú verið sakfelldur fyrir. Ber því að dæma ákærða hegningarauk samkvæmt 78. gr. almennra hegningarlaga. Samkvæmt því og með hliðsjón af sakaferli ákærða þykir refsing hans hæfilega ákveðin 30 daga fangelsi.

Engan kostnað leiddi ekki af meðferð málsins.

F-kk-nf H. A-kk-nf héraðsdómari kveður dóm þennan upp.

DÓMSORÐ

Ákærði, R-x-x J-x-x A-x-x , sæti fangelsi í 30 daga.

F-kk-nf H. A-kk-nf

Rétt endurrit staðfestir.

Héraðsdómur Reykjaness 24. apríl 2006.
S-337/2006

Mál þetta, sem dómtekið var í dag, er höfðað með ákæru lögreglustjórans í Keflavík, útgefinni 23. febrúar 2006, á hendur ákærða H-kk-þgf S-kk-þgf, kt. 070678-4119, Þórufelli 16, Reykjavík, fyrir að hafa, laugardaginn 11. febrúar 2006, ekið bifreiðinni RE-187, sviptur ökurétti, suður Vogaveg og áfram austur Reykjanesbraut, án þess að sinna stöðvunarskyldu á gatnamótunum, en lögreglan í Keflavík stöðvaði akstur hans skömmu síðar.

Brot ákærða er talið varða við 1. mgr. 48. gr. umferðarlaga nr. 50/1987.

Þess er krafist að ákærði verði dæmdur til refsingar.

Mál þetta er dæmt samkvæmt heimildarákvæði 125. gr. laga nr. 19/1991, um meðferð opinberra mála, en í ljósi skýlausrar játningar ákærða fyrir dómi, sem samrýmist framkomnum sakargögnum, þykir sannað að hann hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæðis.

Samkvæmt sakavottorði ákærða var hann dæmdur í 200.000 króna sekt og hann sviptur ökurétti í 3 ár frá 3. júlí 2003 vegna ölvunaraksturs samkvæmt dómi frá 4. júní 2003. Þann 13. febrúar 2004 gekkst hann undir lögreglustjórasátt vegna sviptingaraksturs þar sem honum var gert að greiða 75.000 króna sekt og þann 11. október 2005 gekkst hann aftur undir lögreglustjórasátt vegna sviptingaraksturs þar sem honum var gert að greiða 100.000 króna sekt.

Með broti því sem ákærði hefur nú verið sakfelldur fyrir gerðist hann sekur um ítrekun öðru sinni á 48. gr. umferðarlaga. Samkvæmt því þykir hæfileg refsing ákærða 30 daga fangelsi.

Engan kostnað leiddi ekki af meðferð málsins.

F-kk-nf H. A-kk-nf héraðsdómari kveður dóm þennan upp.

DÓMSORÐ

Ákærði, H-kk-nf S-kk-nf, sæti fangelsi í 30 daga.

F-kk-nf H. A-kk-nf

Rétt endurrit staðfestir.

Héraðsdómur Reykjaness 24. apríl 2006.